M-am sprijinit, însă, pe ajutorul psihologilor și al psihiatrilor pe care i-am consultat în cei șapte ani cît a durat construcția acestui film, pe ajutorul și experiența criminaliștilor cu care m-am întîlnit și care mi-au răspuns cu amabilitate, răbdare, dar și tristețe profundă la întrebările despre cazurile pe care le-au întîlnit în carieră, atît despre cele rezolvate, cît și despre cele rămase cu autor necunoscut, despre reacții și decizii, despre cupluri și despre instincte, despre statistici.